runetrust/blame-folketinget-dk huggingface dataset:
Morten Messerschmidt (DF), 2022-04-08:
Ville det ikke være smartere, hvis man inden for NATO-paraplyen lavede en europæisk dimension, sådan at vi ikke bare militært, men også i forhold til efterretninger, cybercrime og alle de ting, som i dag er en del af Danmark og Vestens sikkerheds- og forsvarsværn, har briterne, amerikanerne, canadierne og alle de andre NATO-lande med os?
John Dyrby Paulsen (S), 2011-05-25:
Jeg synes egentlig, at de foregående spørgsmål og ministerens svar på dem giver anledning til en række nye spørgsmål, så derfor vil jeg lægge de forberedte spørgsmål lidt til side og spørge ministeren: Hvilke nye initiativer har forsvarsministeren taget i kølvandet på, at VK-regeringen lancerede sin 2020-plan, hvor der blev lanceret de her 2 mia. kr. i besparelser for næste forsvarsforlig svarende til 10 pct. af forsvarsbudgettet?
Ib Poulsen (DF), 2019-04-04:
Jeg skal bare lige høre Venstres ordfører, om han er enig med fiskeren Thomas Christiansen fra »FN 226 – Andrea Klitbo« i, at kameraovervågning af fiskere ikke har noget med frihed at gøre, sådan som han sagde i sin tale til Venstres landsmøde sidste år.
Jan Petersen (S), 2001-10-04:
Fru Mimi Jakobsen har jo på fortrinlig vis berørt det fornuftige i at sikre generel ulandsbistand og for så vidt også nævnt, at frihandel selvfølgelig er svaret, men at ulandsbistand kan være en ganske vigtig bestanddel, både op til og til at understøtte en frihandel.
Ulla Tørnæs (V), 2004-11-24:
Vi har et mål om, at vi får oprettet 2.000 flere uddannelsesaftaler, og vi har en målsætning om, at tilgangen til skolepraktik reduceres fra årligt 5.000 til 1.200, og det tror jeg faktisk på at vi vil kunne nå med de incitamenter, som altså er ved at få en effekt.
Morten Messerschmidt (DF), 2022-03-23:
Hvis ens nabo, eller hvis man bare kender en på vejen, som man kan se hele tiden bare sidder og glor ind i tv'et og aldrig nogen sinde har besøg, hvor det hele måske begynder at blive lidt nusset osv., så skulle man kunne sige: Kan I ikke tage fat i hr. Jensen nede i nr. 7, for han har brug for det?
René Christensen (DF), 2009-11-27:
Når man ser på det her med adfærd, siges det også, at noget indikerer, at bisfenol-A kunne have noget at gøre med børns adfærd, både når gravide kvinder indtager det, og også når børn indtager det, efter de er født, i forhold til ADHD, i forhold til mange ting, hvor man måske har nogle indikatorer, der peger i den retning, men jeg har ikke set noget endnu, hvor man hundrede procent siger, at det netop er dette produkt, der gør det.
Karsten Lauritzen (V), 2009-04-15:
Jeg må sige til hr. Kristen Touborg, at det er udelukket, at Venstre vil stemme for det her beslutningsforslag, for vi tror ikke, at det vil føre til bedre dyrevelfærd for udsættersøerne af de årsager, som jeg også redegjorde for i min ordførertale, nemlig at det vil føre til, at søerne vil komme ud på en længere transport, og i forhold til samlestaldene mener vi ikke, at der i øjeblikket er tilstrækkelig dokumentation for, at enkeltbåsopstaldning fører til bedre dyrevelfærd.
René Christensen (DF), 2016-02-25:
Så er det da også rigtigt, at man med hensyn til det, som den tidligere regering gjorde, nemlig at sige, at det kun var økologiske landmænd, der måtte gødske med eksempelvis konventionel gylle i § 3-områder, nu siger, at en konventionel landmand selvfølgelig også kan bruge sin egen gylle i et § 3-område.
Charlotte Broman Mølbæk (SF), 2021-03-02:
Der er en del i formuleringen og udmøntningen af det, som vi ikke er enige i, men det håber jeg da vi kan samarbejde om, for nu handler det jo forhåbentlig om, at vi gerne sammen skulle kunne komme til at skabe de her forbedringer for mennesker med handicap, og så handler det forhåbentlig ikke om partifarve, eller hvem der stillede det først, og at det skal se ud, som det gjorde.
Per Husted (S), 2011-01-19:
Men med hensyn til den her oliereference, som spørgsmålet jo primært går på, betyder den faktisk reelt ifølge de beregninger, jeg kan lave, at der, hvor vi i dag siger, at det er 15 værker, som ligger over oliereferencen, så er det reelt i stedet 70 ud af de ca. 80 værker, der ligger over oliereferencen, og det må da gøre indtryk på ministeren og få ministeren til at gøre noget for det her.
Holger K. Nielsen (SF), 1999-11-17:
Det er kommet frem i pressen - bl.a. i Weekendavisen den 29. oktober og Berlingske Tidende den 3. november - at den amerikanske regering planlægger en storstilet modernisering af sit raketforsvar, som bl.a. indbefatter en modernisering af Thulebasen.
Bent Bøgsted (DF), 2020-12-01:
Pensionskommissionen kommer med en rapport, som jo skal kigge på, hvordan levealder og pension ser ud i fremtiden, hvordan man kan kombinere arbejdsliv og pension, hvordan man kan sikre, at dem, der gerne vil, kan blive længere tid på arbejdsmarkedet, og hvordan det ser ud med levealderen: Er man blevet mere rask og rørig og arbejdsduelig, eller er det bare, fordi man lever længere med en god lægevidenskab?
Brian Mikkelsen (KF), 2015-10-29:
Vi vil gerne have en så tilsvarende ordning som overhovedet muligt, for ellers mister vi de arbejdspladser, og det inkluderer så også de forskellige paragraffer – der er også § 10 – for vores formål er at sikre vækst og produktion af arbejdspladser i Danmark, ikke i Singapore, i Holland eller i UK.
Margrete Auken (SF), 1999-04-28:
For ét sparet personskadeuheld, altså ikke drab, men personskadeuheld, koster det 45 mio. kr. ved motorvejsbyggeri, 30 mio. kr. ved motortrafikvejsbyggeri og 1,5 eller 2 mio. kr. - lad os bare sige 2, vi kan godt være flotte - ved sortpletbekæmpelse.
Henrik Dahl (LA), 2018-11-27:
De tre SIS-forordninger vil udvide og forbedre brugen af SIS-systemet, ved at flere typer indberetninger indføres i systemet, bl.a. tilbagesendelsesafgørelser, indberetninger om børn, der er i fare for at blive bortført af forældre, og ukendte gerningsmænd til alvorlige forbrydelser.
Alex Vanopslagh (LA), 2020-06-09:
Det, jeg savner, er egentlig en begrundelse, for det var ikke sundhedsmyndighederne, der anbefalede, at det lige præcis skulle være i København, hvor smittetrykket altså ikke er større, end det er i Aarhus eller Odense, hvor turisterne gerne må komme, de ikke må være.
Naser Khader (RV), 2004-04-23:
Jeg vil gerne citere fru Louise Frevert: »Deres arbejdsliv bliver usædvanlig kort, hvis de først optages som f.eks. 29-årige og er færdige 10 år senere. De bliver ikke i stand til at bidrage til samfundets økonomi, og dermed er det ikke rentabelt i betragtning af, at der er tale om dyre uddannelser.«
Jan Petersen (S), 2002-05-03:
Den overenskomst mellem RBF og Horesta, jeg omtalte før, har i hvert fald syv punkter, hvor aftalen mellem Kristelig Fagforening og Restauratørernes Arbejdsgiverforening er så dårlig, at enhver kan se det, når man læser den: på provisionslønsystemet, på tillæg for arbejde på helligdage, på løn under sygdom, på manglende løn, på pension, på friweekender og på opsigelsesvarsler.
Karsten Lauritzen (V), 2019-02-07:
I forbindelse med førstebehandlingen den 17. januar af to andre beslutningsforslag, nemlig om at ændre de danske udbudsregeler og EU's udbudsregler for virksomheder i skattely, B 38 og B 39, blev det her beslutningsforslag og EU's sortliste også drøftet.
Anita Knakkergaard (DF), 2009-05-29:
Lad mig lige slå fast, at i forbindelse med det sidste forlig, hvor Socialdemokraterne var inviteret til forhandlingerne, valgte man simpelt hen at gå til pressen dagen før og sige, at man altså ønskede, at alle de penge, man tog fra Landsbyggefonden, skulle bruges til huslejenedsættelser for dem, der havde den højeste husleje – altså i København og ikke i Jylland.
Klaus Hækkerup (S), 2003-12-12:
Hvis man tager regeringens budgetoversigt, som vi fik omdelt i går, og slår op på side 7, så kan man se, at saldoen på statens budget, DAU-saldoen, statens overskud, er faldet fra de 25,8 mia. kr., vi afleverede i 2002, til 12,8 mia. kr. i indeværende år og til 10 mia. kr. til næste år.
Brian Mikkelsen (KF), 1999-02-04:
Der er svagheder ved både CVU-modellen og universitetsmodellen, bl.a. at man ikke medtænker den sammenhæng, som vi har sagt, til erhvervs- og arbejdsmarkedsuddannelserne, samt at der altså mangler en faglig sammenhæng mellem de institutioner, der foreslås sammenlagt.
Thorkild B. Fransgaard (FP), 1999-03-05:
Med det her lovforslag ønsker Fremskridtspartiet at tvinge amtskommunen til at give et kontant tilskud ved anskaffelse af høreapparater på grundlag af praktiserende audiologisk undersøgelse og tilpasning, også selv om den pågældende klinik ikke har en overenskomst med amtskommunen.
Torsten Schack Pedersen (V), 2009-04-29:
Jamen hvis hr. Jesper Petersen ønsker, at alle skal have den samme skattelettelse i kroner og øre - og det må jeg jo forstå er det, hr. Jesper Petersen mener med en skattereform i Socialistisk Folkepartis ånd - så må hr. Jesper Petersen give svaret på, hvordan man gør det rent skatteteknisk.
Merete Dea Larsen (DF), 2019-02-08:
Forslaget her om genanvendelse i byggeriet er et rigtig sympatisk forslag, og vi synes faktisk, der er nogle gode takter i det, men ser omvendt også de bekymringer, som ministeren jo også påpegede, nemlig at når der kommer sådan et konkret forslag udefra, skal vi ind og vurdere: Hvad giver det af mening, og hvordan skal vi gøre det?
Kamal Qureshi (SF), 2002-10-10:
Det, som er lidt underligt for mig at se, er, at, hvis hr. Søren Krarup mener, at det er et meget, meget dansk træk at adskille tingene, så kan jeg ikke forstå, hvorfor hr. Søren Krarup gentagne gange anfører den kristne religion som bærende for det danske samfund, hvis hr. Søren Krarup mener, at det er så vigtigt at lave en skarp adskillelse mellem det religiøse og det verdslige, som jeg også synes er vigtig.
Birgitte Josefsen (V), 2010-04-06:
Når en borger har et massivt alkoholproblem, siger vi, at man kommer i alkoholbehandling, og det var jo det, der bl.a. lå i de sundhedstilbud, der blev vedtaget med de sundhedsforsikringsordninger, der blev vedtaget under SR-regeringens tid.
Mogens Jensen (S), 2009-03-31:
Jytte Abildstrøms turnéteater har måttet lukke Selv store institutioner som Statens Museum for Kunst, Nationalmuseet, ARoS, Louisiana, ARKEN og en række øvrige museer udeomkring i landet melder på samme måde, at de lider under manglende økonomi og svigtende sponsorindtægter til at afholde udgifter til deres kunstindkøb, udstillinger og andre projekter for.
Helle Thorning-Schmidt (S), 2014-02-04:
Vi vil jo gerne løse nogle konkrete udfordringer for den enkelte, og derfor har vi, som jeg også sagde før, bedt eksperter om at lægge vægt på tre ting: Hvordan kan beskæftigelsesindsatsen bedst bidrage til, at den ledige kommer hurtigt tilbage på arbejdsmarkedet, gerne i et varigt job?
Kim Behnke (FP), 1998-06-24:
Jeg kan sætte pengene i et pengeinstitut eller i et dansk forsikringsselskab eller købe udenlandske aktier, eller hvad jeg vil for pengene, men så er det op til mig selv at afgøre, hvordan mine penge skal forvaltes, så det altså ikke er overladt til en håndfuld pampere fra Socialdemokratiet at bestemme, hvad mine penge skal bruges til.
Zenia Stampe (RV), 2012-06-11:
Det ville vi være kede af og bekymrede over at få – det ved jeg selvfølgelig ikke om hr. Martin Henriksen ville være – og vi ville selvfølgelig have en forventning om, at regeringen udredte trådene og eventuelt gjorde noget, så man kunne ændre på det misforhold, der eventuelt var opstået.
Inger Støjberg (DD), 2022-11-29:
Det vil være godt for integrationen, og det vil være rigtig godt for vores samfund, og i det her tilfælde vil det også være rigtig godt for de enkelte børnefamilier, som det her handler om, fordi det vil styrke deres økonomi og ruste dem til den lidt svære tid, som vi går ind i.
Per Clausen (EL), 2008-04-15:
Jeg håber da sådan set, at det, at man nu giver den her uddannelse en autorisationsordning, er udtryk for, at der i hvert fald i dele af regeringen - desværre i de dele af regeringen, der ikke har direkte indflydelse på udbetalingen af penge - er en forståelse for, at også det her område er et område, der også lønmæssigt bør løftes.
Peter Hummelgaard (S), 2023-12-15:
Helt grundlæggende er det sådan, at hvis en person måtte blive sigtet, altså uanset om det vil være med den her mekanisme eller i sig selv, for at have begået psykisk vold, så er det jo klart, at den, som det overgreb er sket mod, jo derved så får de offerrettigheder, der følger med det.
Thor Pedersen (V), 2006-10-04:
Derfor er jeg meget tilfreds med stadig væk at sige, at et flertal i Kommunernes Landsforening ikke fører politik via Kommunernes Landsforening, men i virkeligheden har den opfattelse, at når man indgår en aftale ansvarligt, der dækker det samlede kommunale fællesskab, en fælles ramme, så er opgaven også at efterleve aftalen.
Bjørn Brandenborg (S), 2025-04-29:
At begynde at tale om forebyggelsesinitiativer, bandeindsatser og alt mulig andet, som intet har med det konkrete lovforslag at gøre, og begynde at blande overvågningstilstande og kinesiske tilstande ind i det og lave lidt sjov med, at det kunne give justitsministeren gode idéer osv., synes jeg ikke hører nogen steder hjemme.
Peter Hummelgaard Thomsen (S), 2015-10-29:
Kan jeg ikke bare lige for en god ordens skyld få ordføreren til at bekræfte for os alle sammen, at de beføjelser, som den daværende regering tilbage i 2012 tildelte SKAT, hverken var i strid med grundloven, Den Europæiske Menneskerettighedskonvention, det europæiske charter om grundlæggende rettigheder eller for den sags skyld en lang række andre FN-konventioner?
Hans Kristian Skibby (DF), 2021-11-30:
De ting er sådan set i rimelig god gænge, og derfor synes vi jo så også godt, at man retfærdigvis måske godt kunne tale for og også vurdere sagligt, om ikke der virkelig er belæg for, at vi skal vente på at få den strategiske miljøvurdering på plads, inden vi går videre med projektet.
Bent Bøgsted (DF), 2020-03-13:
Der er ikke nogen tvivl om, at alle her er enige om, at det er en alvorlig sag, vi har på dagsordenen i dag, og at det har stor betydning for hele Danmark, at man får lavet en lovgivning – det er en hastelovgivning – der er med til at holde hånden under dansk erhvervsliv, men også under den danske lønmodtager.
Per Clausen (EL), 2008-06-10:
Jeg vil så spørge hr. Bjarne Laustsen: Hvis nu analyserne fører frem til, at de her øgede fødevarepriser faktisk har skabt større social ulighed og større fattigdom i Danmark, er Socialdemokraterne så sammen med Det Radikale Venstre og SF indstillet på at afsætte nogle penge til at give et løft til de grupper?
Lars Aagaard (M), 2025-03-20:
Nu er SF så ikke længere til stede i salen, men SF's ordfører nævnte nogle af dem, og Danmarksdemokraterne har nævnt noget, og Dansk Folkeparti har nævnt nogle, der er i kategorien for, at man skal passe på de administrative byrder og sørge for, at det, vi gør, er der proportionalitet i, i forhold til hvad der kommer ud af det, og det er bestemt et hensyn, som er med i det her.
Anders Samuelsen (LA), 2009-04-16:
Når nu man kritiserer regeringen og statsministerens tale for at være for løs i koderne og være for ukonkret og for ikke at komme med nogen klare visioner, hvorfor misser hr. Villy Søvndal så fuldstændig muligheden for at fortælle præcis, hvad man vil gøre bedre på skatteområdet.
Jens Vibjerg (V), 2003-12-17:
Så må jeg da sige, at det her med, at man fyrer offentligt ansatte på bestemte områder og så efterfølgende ansætter de fyrede folk i jobtræning, i hvert fald er i strid med det, der ligger i »Flere i arbejde«, og det er jeg helt sikker på er noget af det, ministeren vil holde øje med og gribe ind over for, når det sker.
Rune Lund (EL), 2020-01-16:
Så skal der selvfølgelig afsættes en pulje til hurtigladestandere, og alle parkeringspladser skal forberedes til elbiler, og elbiler skal prioriteres i trafikken, og derfor lægger vi op til, at kommunerne skal have mulighed for at indrette særlige kørebaner til elbiler og prioritere elbiler på offentlige parkeringspladser.
Lotte Bundsgaard (S), 2006-11-15:
Jeg kan se, at hr. Jesper Langballe er forholdsvis ligeglad med, hvad jeg siger, men jeg kan sige til hr. Jesper Langballe og i hvert til dem, der lytter, at Socialdemokraterne mener, at der er behov for en undersøgelse – dels for at vise, at reglerne faktisk virker godt, dels for at sikre et bedre grundlag for debatten om, hvordan vi kan sikre en ordentlig integration af nydanskerne i vores samfund.
Henrik Sass Larsen (S), 2009-05-27:
Det, som vi var meget, meget kede af, var, at regeringen i sin tid gik åbent og ærligt og direkte ind – jeg tror endda, man pralede med det – og sagde, at man nu skulle lukke ned for det her økohalløj, nu var det slut med at investere i vindenergi og andet.
Jørgen Arbo-Bæhr (EL), 2006-01-25:
Derfor vil jeg spørge: Er det sådan, at statsministeren og socialministeren rent faktisk vil kigge på, at de, som på grund af en psykisk sygdom ikke er i stand til at arbejde, på en eller anden måde kan friholdes fra konsekvenserne af kontanthjælpsloftet?
Anne Paulin (S), 2019-11-21:
Ifølge direktivet skal der indgå 10 pct. vedvarende energi i transportsektoren i alle EU-lande i 2020, og det er denne målopfyldelse, som lovforslaget vil sikre ved at hæve iblandingskravet for bæredygtige biobrændstoffer fra 5,75 pct. til 7,6 pct. i 2020.
Flemming Hansen (KF), 2003-12-10:
Man kunne forestille sig, at amter gik sammen, så man havde en mindre bestemmende andel hver, men tilsammen havde en mulighed for at fungere. Jeg må nok sige, at når jeg ser det udefra i dag, hvor vi har en Strukturkommission, der arbejder, og som oven i købet snart offentliggør sit materiale, så synes jeg, man skal afvente den videre diskussion om dette emne, til Strukturkommissionen er færdig og har tilkendegivet, hvad de foreslår, og regeringen har taget stilling.
Mogens Nørgård Pedersen (KD), 2004-03-11:
Vi havde jo i og for sig heller ikke forventet i den situation, vi er i nu med strukturdebatten, at alle bare strækker armene op og jubler over sådan et forslag, men vi syntes, at det var et væsentligt indspark i debatten, også fordi det er vigtigt for os at få sat fokus på, som også Enhedslistens ordfører nævnte, at der måske også var andre måder at skrue tingene sammen på end det, som er i spil rundtomkring i landet i øjeblikket.
Else Theill Sørensen (KF), 2003-11-19:
Vi er glade for og tilfredse med, at der er afsat penge af satspuljemidlerne, så indsatsen på området kan fortsættes i de kommende år frem til og med 2007, og den nuværende handlingsplan kan efterfølges af en ny på baggrund af bl.a. evaluering af den nuværende.
Svend Erik Hovmand (V), 1998-06-03:
Jeg vil sige om det konkrete forslag, som Enhedslisten her har lagt på bordet, at når man læser forslaget, kan man umiddelbart under pkt. 1 glæde sig og sige, at det jo er i smuk samklang med de målsætninger, som jeg gav udtryk for for et øjeblik siden, at man altså ikke skal have Forbrugerrådet til at styre Statens Husholdningsråd eller Statens Forbrugerinformation.
Frank Aaen (EL), 2008-02-01:
Hvornår har udenrigsministeren f.eks. sidst mødt en oppositionsgruppe fra Rusland og på den måde signaleret klart og forståeligt, at Danmark og Danmarks udenrigsminister står solidarisk på den måde ved også personligt at mødes med dem for at styrke solidariteten med oppositionen i Rusland?
Niels Flemming Hansen (KF), 2020-06-17:
Ja, det er jo rigtigt, at det var os, der bragte den luftfartsdebat ind foran finansministeren, og en af de andre store bekymringer, der er, ud over de små regionale luftfartsselskaber, er jo naturligvis også Københavns Lufthavn og deres, i hvert fald indtil corona startede, kæmpe engagement og kæmpe hub i forhold til internationale oversøiske ruter.
Leif Mikkelsen (LA), 2015-05-07:
Hvis vi tager den del tiggere, som justitsministeren startede med at omtale, og som er stakkels personer, der er på den sociale skyggeside af det her samfund, tror vi heller ikke på, at hårdere straffe eller at lade en advarsel falde væk og starte med at straffe dem hjælper noget på det.
Søren Søndergaard (EL), 2001-04-18:
Når nu hr. Frank Dahlgaard insisterede på at nævne partitilhørsforholdet for en del af medlemmerne af PET-kommissionen, synes jeg, det er ærgerligt, at vi ikke kan få hr. Frank Dahlgaard til at afsløre, hvor mange i kommissionen som er medlem af Det Konservative Folkeparti.
Jann Sjursen (KRF), 2002-04-09:
Man kan selvfølgelig sige, at det er ligegyldigt i forhold til nogle principielle overvejelser - jeg går ud fra, at det er det, forslagsstillerne mener, og det er så også okay - men vi synes ikke desto mindre, at det også er et argument, der tæller i denne her sammenhæng.
Lars Løkke Rasmussen (V), 2002-03-01:
Må jeg ikke sige som bemærkning til den sådan mere generelle debat, der blev lagt ud med, om, at det her var udtryk for magtfuldkommenhed, lukkethed og dårlig demokratisyn, og hvad der ellers lå både i det talte og det usagte, at jeg altså har meget svært ved at få det til at harmonere med, at vi sidder her i Folketingssalen i verdens mest åbne demokrati og har en diskussion om sammensætningen
Morten Messerschmidt (DF), 2008-01-24:
Jeg mener, at der er en klar forskel på, om man mener, at den her traktat fører til mere effektivitet, åbenhed og demokrati - som man gør her i Folketinget - eller om man mener, at den her traktat skal fastcementere EU's institutioner, som den eneste »genuine joint legislature« i Europa.
Per Clausen (EL), 2011-02-24:
Det er rigtig, rigtig ærgerligt, hvis den kamp, som vi også gerne er en del af for at sikre, at der kommer mere vindmølleenergi i Danmark, skal lide skade på grund af det her projekt, og der synes jeg måske, at man blandt Socialdemokraterne og SF, som bærer det her forslag igennem sammen med regeringen og Dansk Folkeparti, skulle overveje, om man nu også kan være sikker på, at en alliance med Dansk Folkeparti i forhold til det her testcenter er en alliance, som gavner vindenergien i Danmark.
Johan Lund Olsen (IA), 2015-05-05:
Siden Grønland overtog sundhedsansvaret og hele den lovgivningsmæssige kompetence inden for det område i 1992, har det været praksis her i Danmark, at de danske sundhedsmyndigheder har underrettet de nordiske landes sundhedsmyndigheder om dansk sundhedsfagligt personale, hvis der har været problemer med deres autorisationer.
Mattias Tesfaye (S), 2022-01-12:
Det er nok også vel rigeligt ambitiøs, men jeg tror også, at langt de fleste virksomheder, hvis vi bare levede op til de eksisterende servicemål, ville være godt tilfredse, men det gør vi jo desværre ikke, selv om vi er godt på vej i den retning.
Per Clausen (EL), 2008-10-30:
Men uanset det er det jo fornuftigt nok, at man præciserer, hvordan omkostningerne til lokale ruter, der passerer flere kommuner, skal fordeles, for der har været eksempler på, at kommuner, der ligger midt på ruten og ikke leverer mange rejsende, har ønsket at indstille tilskuddet til ruten, hvilket har sat de andre kommuner i en særdeles vanskelig situation.
Rune Lund (EL), 2019-02-21:
Det er dog også et noget teknisk kompliceret stofområde, må man sige, som i høj grad retfærdiggør en teknisk gennemgang, også set i lyset af de kommentarer, som hr. Dennis Flydtkjær havde, i forhold til hvilke konsekvenser det her vil have for allerede indgåede dobbeltbeskatningsoverenskomster.
Peter Skaarup (DF), 2002-05-17:
jeg forstår er, at det på baggrund af implementeringsrapporten er en dårlig idé, at man lukker flyvestationen. Hvis vi nu ser bort fra situationen lige nu og fra, at det er den 17. maj, og hvis hr. Helge Adam Møller med sin meget store viden på det forsvarsmæssige område som formand for Forsvarsudvalget og med baggrund i militæret skulle komme med sin vurdering af det fornuftige i at lukke stationen, kunne det så ikke være, at det netop ville være en fordel, at man havde en flyvestation på Sjælland, der var operativ? Jeg vil også godt spørge hr. Helge Adam Møller, om hr. Helge Adam Møller er enig i de økonomiske beregninger, som tidligere har været fremme i debatten, herunder hvor meget den flugt fra forsvaret, som beslutningen har medført, vil betyde økonomisk.
Lars Løkke Rasmussen (V), 2019-03-12:
Det rummer fantastiske muligheder, for der vil jo være visse steder i Grønland, hvor der aldrig rigtig kommer blade på træerne, og hvis jeg så kunne bruge det som benchmark, så havner vi i tilstande, man kun ser i andre lande rundtomkring i verden, hvor valgene bare skubbes ud i en uendelighed, senest i Algeriet.